Тери Гилиъм
Терънс Ванс „Тери“ Гилиъм () е англо-американски филмов режисьор и член на комедийната група Монти Пайтън. Носител на две награди на „БАФТА“ и номиниран за „Оскар“, „Златен глобус“, две награди „Сателит“, четири награди „Сатурн“ и пет награди „Хюго“.

Анимация 
Тери Гилиъм започнал като аниматор. Като се преместил в Англия, правил анимации за Do Not Adjust Your Set, а след това се присъединил към Летящия цирк на Летящия цирк на Монти Пайтън, когато шоуто било създадено. Като американец, той бил единственият член, който не е от Англия. Анимациите на Гилиъм за Монти Пайтън имат много отличителен стил. Той смесвал собствените си рисунки с фонове и изрязани фигури от стари снимки или картини.

Режисура 
Филмите му имат отличителни черти, които често проличават и от само кратък клип. Гилиъм си е изградил репутация на създател на много скъпи филми с проблеми. След „Бразилия“, следващият филм на Гилиъм „Приключенията на барон Мюнхаузен“ струвал 46 милиона долара, а спечелил само 8 милиона от продадени билети. Десетилетие по-късно, Гилиъм започнал да снима „Мъжът, който уби Дон Кихот“ с бюджет 32,1 милиона долара, един от най-скъпите филми само с европейско финансиране; но на първата седмица от снимките актьорът, който играе Дон Кихот имал проблеми с физическото здраве и целият филм бил спрян, което довело до иск за 15 милиона долара. Няколко години по-късно внезапната смърт на Хийт Леджър наложила временно спиране на продукцията за новия филм на Гилиъм, Сделката на доктор Парнасъс. За щастие това не попречило за завършването на лентата и ролята на Леджър била допълнена от Джони Деп, Джуд Лоу и Колин Фарел.

Избрана филмография 
 „А сега нещо напълно различно“ (1971)
 „Монти Пайтън и Светия граал“ (сърежисьор с Тери Джоунс) (1975)
 „Jabberwocky“ (1977)
 „Бандити на времето“ (1981)
 „Бразилия“ (1985)
 „Приключенията на барон Мюнхаузен“ (1988)
 „Кралят на рибарите“ (1991)
 „Дванайсет маймуни“ (1995)
 „Страх и ненавист в Лас Вегас“ (1998)
 „Братя Грим“ (2005)
 „Земя на приливите“ (2006)
 „Сделката на доктор Парнасъс“ (режисьор и съсценарист) (2009)

Бележки

Външни препратки 

 
 Биография от cinefish.bg

Американски актьори и актриси
Американски комици
Британски комици
Американски режисьори
Британски режисьори
Носители на награда BAFTA
Награди Емпайър
Носители на наградата „Курд Ласвиц“‎
Американски сценаристи
Аниматори
Американски художници на комикси
Художници сюрреалисти
Хора от Минесота